Au Hailigevite gend mengisch Uskunft öber die religiöse Vorstellige vo de Alemanne. So beschribt d Vita vom  Hailige Columban e Bieropfer an Gott Wodan, wo i de Nöchi vo Bregenz abghalte woren isch. D Vita vom Gallus nennt kai Götternäme, doch uffälig isch d Nennig vom Himilinberc ("Himmelberg"), wo Dämone (=Götter) druf wonet. De Name erinneret starch an nordische Götterpalast Himinbjörg.